**Forskrift [dato] om folkevalgtes rett til godtgjøring og velferdsgoder i Gjemnes kommune**

Fastsatt av Gjemnes kommunestyre[dato] med hjemmel i lov 22. juni 2018 nr. 83 om kommuner og fylkeskommuner §§ 8-3, 8-4, 8-6, 8-7, 8-8, 8-9 og 8-10.

**§ 1 Formål**

Forskriften skal legge til rette for bred rekruttering til kommunale tillitsverv gjennom økonomiske ordninger som gjør det mulig for alle å delta i lokalpolitikken.

**§ 2 Rett til dekning av utgifter og økonomisk tap**

Den som har et tillitsverv i Gjemnes kommune, har krav på

a) skyss-, kost- og overnattingsgodtgjøring for reiser i forbindelse med vervet

b) dekning av utgifter som følge av vervet, også utgifter til andre for å utføre nødvendige arbeidsoppgaver, barnepass og andre omsorgsoppgaver man i forbindelse med utførelsen av vervet ikke selv kan utføre

c) erstatning for tapt inntekt som følge av vervet.

Krav etter første ledd skal fremsettes for utvalgssekretær så snart som mulig og senest innen 3 måneder etter at kravet oppstod. Kravet skal dokumenteres. Krav etter første ledd bokstav b eller c som ikke kan dokumenteres, dekkes likevel dersom utgiftene eller tapet er sannsynliggjort på annen måte.

**§ 3 Utmåling av utgifter og økonomisk tap**

Godtgjøring for skyss, kost og overnatting etter § 3 første ledd bokstav a gis for reiser med minimum 5 km etter de til enhver tid gjeldende satsene i kommunens reiseregulativ.

Utgifter etter § 3 første ledd bokstav b dekkes med inntil kr 173 pr time eller kr 1300 pr tapt hel arbeidsdag (7,5 timer).

Tapt inntekt etter § 3 første ledd bokstav c dekkes med inntil kr 5000 pr dag for dokumenterte tap og inntil kr 173 pr time eller kr 1300 pr dag for ikke-dokumenterte tap.

I særlige tilfeller kan formannskapet gi dispensasjon fra satsen for erstatning når denne gir urimelig lav dekning for tapet.

**§ 4 Godtgjørelse for ordfører**

Ordføreren blir gitt en godtgjørelse på inntil 100% stilling. Ordførerens godtgjørelse settes lik 88% av stortingsrepresentanters godtgjørelse. Ordføreren får ingen annen godtgjørelse.

**§ 5 Godtgjørelse for varaordfører**

Varaordførerens godgjørelse settes til 4% av ordførerens godtgjørelse. Varaordføreren gis i tillegg godtgjørelse for møter i utvalg på linje med andre medlemmer.

Når det er på det rene at vervet som ordfører vil bli stående ledig utover 1 måned på grunn av sykdom, permisjon eller lignende, skal som regel konstituering foretas i vervet. Ved konstituering utbetales ordførers godtgjørelse fra 1. dag.

**§ 6 Godtgjørelse for utvalgsledere**

Utvalgsledere godtgjøres med en årlig utbetaling etter følgende satser:

Leder av eldrerådet kr 2000

Leder av kommunalt råd for mennesker med nedsatt funksjonsevne kr 2000

Leder av viltnemda kr 8500

Leder av kontrollutvalget kr 5000

Leder av sakkyndig nemd kr 4000

Leder av ankenemd kr 2000

**§ 7 Møtegodtgjørelse for formannskap**

Medlemmer av Formannskapet får en godtgjørelse tilsvarende 1,5 promille av

ordførergodtgjørelsen for møter som varer over 2,5 timer og for møter som varer under 2,5

timer godtgjørelse tilsvarende 0,75 promille av ordførergodtgjørelsen.

**§ 8 Møtegodtgjørelse for kommunestyremedlemmer**

Medlemmer av kommunestyret får en godtgjørelse tilsvarende 1 promille av

ordførergodtgjørelsen pr møte som varer over 2,5 timer. For møter under 2,5 timer blir

møtegodtgjørelsen 0,5 promille av ordførergodtgjørelsen.

**§ 8 Møtegodtgjørelse for øvrige utvalg**

Medlemmer av øvrige utvalg får kr 700 pr møte når møtet er lengre enn 2,5 timer, og kr 350 pr møte som varer mindre enn 2,5 timer. Arbeidstakerrepresentanter som deltar i kommunalt utvalg i henhold til forskriften, gis godtgjørelse på linje med politisk valgte.

Øvrige utvalg er som følger:

Administrasjonsutvalget

Eldrerådet

Kommunalt råd for mennesker med nedsatt funksjonsevne

Kontrollutvalget

Næringsfondsstyret

Ad hoc utvalg – oppnevnt av kommunestyret (næring-, omsorg- og oppvekst)

Sakkyndig nemnd

Sakkyndig ankenemnd

Stemmestyrer

Valgnemnd

Viltnemd

Plan- og byggekomite`

Næringsfondsstyret

Ungdomsrådet

Representantskap i IKS

**§ 9 Pensjonsordning**

Folkevalgte som har følgende tillitsverv, har rett til pensjon i tråd med kommunens pensjonsordning for folkevalgte jfr kommuneloven § 8-7:

Ordfører.

**§ 10 Rett til sykepenger**

Folkevalgte som har et tillitsverv som sin hovedbeskjeftigelse, har samme krav på sykepenger som ansatte i kommunen.

Kommunen skal betale sykepenger tilsvarende full godtgjøring i arbeidsgiverperioden fra den første til den sekstende sykedagen, jf. folketrygdloven § 8-19.

Har den folkevalgte krav på godtgjøring utover seks ganger grunnbeløpet, jf. folketrygdloven § 8-10 andre ledd, skal kommunen betale forskjellen mellom det den folkevalgte har krav på å få utbetalt i sykepenger fra folketrygden og det den folkevalgte ville fått i godtgjøring i den samme perioden.

**§ 11 Rettigheter ved yrkesskade**

Folkevalgte som har et tillitsverv som sin hovedbeskjeftigelse, skal meldes inn i kommunens yrkesskadeforsikring og eventuelle andre tilleggsforsikringer som gir ansatte i kommunen rett til ytelser ved yrkesskade, jfr kommuneloven § 8-9.

**§ 12 Pensjon**

Ordfører meldes inn i kommunens pensjonsordning jfr kommuneloven § 8-7.

**§ 13 Permisjoner**

Folkevalgte som har et tillitsverv som sin hovedbeskjeftigelse, har etter søknad rett til permisjon i samsvar med arbeidsmiljøloven §§ 12-1 til 12-10, 12-12 og 12-15.

Søknad om permisjon avgjøres av formannskapet.

Under permisjonen beholder den folkevalgte godtgjøringen i inntil to uker, med mindre han eller hun gjør avkall på den. Under svangerskapspermisjon, omsorgspermisjon, fødselspermisjon, foreldrepermisjon og ved barns og barnepassers sykdom har den folkevalgte rett til å beholde godtgjøringen etter samme regler som gjelder for tilsvarende permisjoner for ansatte i kommunen.

**§ 13 Ettergodtgjøring**

Folkevalgte som har et tillitsverv som sin hovedbeskjeftigelse og ikke trer inn i nytt godtgjort/lønnet arbeid eller mottar pensjon etter avsluttet valgperiode, har etter søknad rett til ettergodtgjøring i 3 måneder når de fratrer vervet. Andre mottar en månedsgodtgjørelse etter avsluttet valgperiode.

En søknad om ettergodtgjøring avgjøres av formannskapet.

Retten til ettergodtgjøring avkortes mot annen inntekt etter reglene i kommuneloven §8-6 andre og tredje ledd.

**§ 14 Ikrafttredelse**

Forskriften trer i kraft 31. desember 2020.